Rusia shton njësitë ushtarake në Bjellorusi; SHBA përmend sërish sanksionet
Rusia po dërgon njësi të tjera dhe mjete ushtarake për një stërvitje në Bjellorusi, vend fqinj me Ukrainën
Ndërsa tensionet vazhdojnë të jenë të larta për shkak të rrezikut të një lufte në Ukrainë, Rusia vazhdoi të dërgojë mjete ushtarake në Bjellorusi për një stërvitje të përbashkët. Njësitë ruse janë të vendosura tashmë pranë kufirit Bjellorusi-Ukrainë, i ndodhur vetëm 75 kilometra larg nga kryeqyteti ukrainas Kiev. Ndërkohë, ambasadori amerikan në Rusi John Sullivan foli për sanksionet që do të vendosen ndaj Rusisë, ku do të përfshihet edhe gazsjellësi Nord Stream 2. Vlerësohet se rreth 100 mijë forca ruse janë të vendosura pranë Ukrainës, ndërkohë që Rusia ka zhvendosur forcat ushtarake nga Siberia dhe Lindja e Largët për të marrë pjesë në stërvitjen në Bjellorusi, vend fqinj i Ukrainës. Njësitë janë të mobilizuara në zonat pranë kufirit jugor bjellorus, që ndodhet në një distancë për vetëm 75 kilometrash nga kryeqyteti ukrainas, Kiev. Dislokimet e reja forcojnë më tej praninë ushtarake ruse pranë Ukrainës, në një kohë kur Perëndimi mendon se po planifikohet pushtimi i Ukrainës. Ndërkohë, Ambasadori amerikan në Rusi, John J. Sullivan, duke folur të premten nga Moska për pasojat ekonomike në rast se Rusia pushton Ukrainën, përmendi edhe gazsjellësin Nord Stream 2. ̧tha ai. Ambasadori amerikan tha se gazsjellësi do të bëhej pjesë e sanksioneve të mëdha që do të vendosen. , tha Ambasadori Sullivan. Krahas stërvitjes në Bjellorusi, Rusia ka nisur një seri stërvitjesh ushtarake me mjete të motorizuara dhe njësi të artilerisë në Rusinë jugperëndimore, me avionë në Kaliningrad dhe Detin Balltik, dhe dhjetëra luftanije të përfshira në manovrat në Detin e Zi dhe në Detin Arktik. NATO po forcon praninë e saj në Balltik dhe Shtetet e Bashkuara kanë vendosur në gatishmëri të lartë 8500 forca për një dislokim të mundshëm në Evropë.